இதையடுத்து, வைகோவின் பெயரைப்போட்டு, 5-ம் தேதி நடைபெறவுள்ள முரசொலி பவள விழா அழைப்பிதழ் அடிக்கப்பட்டுள்ளது. இதனால், தி.மு.க கூட்டணிக்குள் வைகோ வந்துவிட்டதாகவே இதர கூட்டணிக் கட்சித் தலைவர்கள் பார்க்கிறார்கள். கடந்த 2015-ம் ஆண்டு மு.க.தமிழரசு மகன் அருள்நிதியின் திருமண விழாவில் வைகோ கலந்து கொண்டார். கருணாநிதியும் அந்த மேடையில் இருந்தார். இப்போது, இரண்டு ஆண்டுகளுக்குப் பின்னர், மீண்டும் தி.மு.க. நடத்தும் விழாவில் மேடை ஏறுகிறார் வைகோ. அவரை உள்ளடக்கிய தி.மு.க. கூட்டணியால் தமிழகத்தில் அரசியல் மாற்றம் நடக்குமா என அந்த அணியில் இடம்பெற்றுள்ள கட்சிகளின் தலைவர்கள் எதிர்பார்த்துக் காத்திருக்கிறார்கள்.